b'\n_START_ARTICLE_\nKulstofkredsl\xc3\xb8b\n_START_SECTION_\nKulstof i "d\xc3\xb8dens s\xc3\xb8er"\n_START_PARAGRAPH_\nI tre s\xc3\xb8er i Afrika er der en meget h\xc3\xb8j koncentration af kuldioxid. Det drejer sig om Kivus\xc3\xb8en, Nyoss\xc3\xb8en og Monouns\xc3\xb8en der alle ligger i vulkanske omr\xc3\xa5der, hvor vulkansk aktivitet frig\xc3\xb8r kuldioxid fra underliggende magma. I Kivus\xc3\xb8en er der desuden koncentreret store m\xc3\xa6ngder metan fra nedbrydning af organisk materiale. Begge gasser udg\xc3\xb8r en potentiel fare for omkringboende ved udslip. Der er dokumenteret to fatale udslip i 1984 og 1986, formentlig for\xc3\xa5rsaget af jordskred i forbindelse med vulkanudbrud eller jordsk\xc3\xa6lv.'